laion/Wikipedia-Exotic huggingface dataset:
יאיר בן דוד

יאיר בן דוד הוא דוקטור לפסיכולוגיה, סופר ומרצה לתחום הפסיכולוגיה של המוסר. נולד במושב קשת ברמת הגולן. בן לחיים בן דוד, פרופ׳ לארכאולוגיה, וחנה בן דוד, מורה למתמטיקה. לבן דוד שישה אחים ואחיות. לאחר שחרורו מצה"ל, החל בלימודי תואר ראשון לפסיכולוגיה באוניברסיטה העברית בירושלים, ולאחר מכן המשיך ללימודי תואר שני ודוקטורט באוניברסיטת תל אביב (במסגרתו כתב תזה בנושא 'דיבור פנימי וחשיבה באמצעות שפה') ולפוסט דוקטורט באוניברסית חיפה ובאוניברסיטה הפתוחה. בן דוד כתב שני ספרים. הראשון 'איך להיות טוב – מדריך מקוצר לפסיכולוגיה של המוסר' בהוצאת 'כנרת זמורה דביר'. הספר סוקר את האופן שבו בני אדם מקבלים החלטות מוסריות ופותרים דילמות מוסריות, וכן את המניעים הפסיכולוגיים מאחורי ההחלטות המוסריות של בני אדם. הספר עוסק בהשפעת גורמים שונים כמו הרגש, ההיגיון, הדת, המגדר, והעמדה הפוליטית על המוסר האנושי, ובכך מספק סקירה על התחום של ״הפסיכולוגיה של המוסר״. ספרו השני 'איך להיות רע – מבט אחר על מוסר ונורמות חברתיות', בהוצאת 'כנרת זמורה דביר', הוא ספר המשך לספרו הראשון. הספר בוחן נורמות ודפוסי התנהגות שנתפסים ונחשבים בחברות ובתרבויות שונות כטובים, ושואל את השאלה עד כמה הם באמת תורמים לחברה וליחיד, ומאלו דפוסי התנהגות וכללי חיים כדאי וראוי להיפטר. בנוסף, הספר עוסק בהבדל בין מוסר לריצוי, בהבדל בין מוסר לבין מוסרנות וצדקנות ובהשפעת הרשת החברתית על המוסר האנושי. בן דוד כותב באתרים שונים, לרבות בלוג באתר 'הארץ' בשם 'מידה טובה' העוסק בפסיכולוגיה של המוסר, וכתב טור באתר ynet העוסק גם הוא בתחום המוסר היומיומי. בן דוד גם מנחה פודקאסט בנושא, בשם 'מדברים על מוסר'. בין השנים 2010–2022, הרצה באוניברסיטת חיפה ובאוניברסיטת תל אביב. מתגורר בתל אביב, רווק. ינון ירוס, "איך להיות טוב": ספר מהנה וקליל על הערכים שמנחים אותנו, באתר הארץ, 8 באוקטובר 2020 יקי הפשטיין, ‏"התקשורת מפמפמת זעם מוסרי כדי לקבל מחיאות כפיים", בעיתון מקור ראשון, 19 באוגוסט 2020 יאיר בן דוד, ‏אולי אם תתאמצו פחות להיות "טובים", זה ישתלם, באתר ‏מאקו‏, 16 בנובמבר 2022 נגה שביט-רז, רוע הכרחי: למה חשוב לדעת להיות רעים?, באתר ynet, 22 באוגוסט 2023 ראיון עם ד"ר יאיר בן דוד - על הספר "איך להיות טוב"., באתר YouTbe גלי צה"ל - ראיון עם ד"ר יאיר בן דוד על הספר "איך להיות טוב" - חלק ב'. בילוי היום., באתר YouTube "איך להיות טוב". רשת ב'. בחצי היום. ראיון עם ד"ר יאיר בן דוד, באתר YouTube איך להיות טוב – יאיר בן דוד, באתר כנרת זמורה איך להיות רע – מבט אחר על מוסר ונורמות חברתיות, באתר עברית מידה טובה – חדשות, ידיעות מהארץ והעולם, באתר הארץ יאיר בן דוד, באתר ynet מדברים על מוסר, באתר ספוטיפיי
SM U-15 (גרמניה)

SM U-15 הייתה אחת משלוש צוללות מטיפוס U-13 מונעות בנזין שיוצרו על ידי הקיסרות הגרמנית עבור הצי הקיסרי הגרמני. ב-9 באוגוסט 1914, ה-U-15 הייתה הצוללת הראשונה שאבדה מפגיעת ספינת מלחמה של אויב לאחר שנפגעה על ידי הסיירת הקלה הבריטית אה"מ ברמינגהאם. נבנתה על ידי Kaiserliche Werft Danzig‏, U-15 הוזמנה ב-23 בפברואר 1909 והיא נכנסה לשירות שלוש שנים מאוחר יותר ב-7 ביולי 1912. הצוללת יצאה מהנמל לסיור הראשון שלה ב-1 באוגוסט 1914, אך ב-9 באוגוסט, U-15 נאלצה לעצור על פני השטח מול חופי פייר אייל, איי שטלנד, סקוטלנד, לאחר שמנועיה הושבתו. בעודה תקועה על פני השטח, ספינת המלחמה הבריטית אה"מ ברמינגהאם הבחינה בצוללת דרך ערפל סמיך ויכלה לשמוע פטישים מתוך הסירה בזמן שהצוות ניסה לתקן את המנועים שניזוקו. הקפטן של ברמינגהאם ארתור דאף הורה לצוות שלו לירות על הצוללת, אך החטיא. בזמן ש-U-15 ניסתה לצלול כדי להימנע מהתקיפה, דאף הורה לספינתו לנגוח את הצוללת במלוא המהירות, לחתוך אותה לשניים ולהרוג את כל 23 אנשי הצוות שלה.
ג'ואי פירמן

יוהנס קורנליס מריה "ג'ואי" פירמן (בהולנדית: Johannes Cornelis Maria Veerman; נולד ב-19 בנובמבר 1998) הוא כדורגלן הולנדי המשחק בעמדת הקשר בקבוצת פ.ס.וו. איינדהובן ובנבחרת הולנד. פירמן החל לשחק כדורגל בגיל ארבע ב-RKAV פולנדם, לפני שעבר לאקדמיה לנוער בוולנדם שנתיים מאוחר יותר. ב-30 באפריל 2015, הוא חתם על החוזה המקצועי הראשון שלו במועדון עד 2017. ב-9 בספטמבר 2016 ערך הופעת ליגה ראשונה בקבוצה הבוגרת של המועדון, בניצחון 0–1 על פנלו. ב-20 בינואר 2017, הבקיע את שעריו הראשונים בניצחון 1–3 על מועדון הכדורגל איינדהובן. פירמן חתם בהירנפיין ב-30 באוגוסט 2019. יומיים לאחר מכן במהלך משחק ביתי מול פורטונה סיטארד שהסתיים ב-1-1, ערך פירמן את הופעת הבכורה שלו בקבוצה. בדצמבר הוא כבש את השער הראשון שלו בקבוצה בסיבוב השני של הגביע ההולנדי בניצחון 0–2 על רודה. בעונתו הראשונה כבש פירמן 5 שערים והוסיף 5 בישולים ב-26 הופעות בכל המסגרות. ב-4 בינואר 2022 חתם פירמן על חוזה ל-4.5 שנים עם ב-פ.ס.וו. איינדהובן. ב-16 בינואר ערך הופעת ליגה ראשונה בקבוצה בניצחון 0–1 על חרונינגן. ב-20 בפברואר כבש שער בכורה בקבוצה בניצחון 1–3 על קבוצתו לשעבר הירנפיין. במרץ 2023, זומן לראשונה לסגל נבחרת הולנד, לקראת משחק מוקדמות יורו 2024 נגד צרפת וגיברלטר, אבל אז נאלץ לעזוב עקב מחלה. ב-18 ביוני 2023 ערך פירמן את הופעת הבכורה שלו בנבחרת במשחק ליגת האומות 2023 נגד נבחרת איטליה. נכלל בסגל נבחרת הולנד לטורניר יורו 2024. מדיה וקבצים בנושא ג'ואי פירמן בוויקישיתוף ג'ואי פירמן, באתר Transfermarkt ג'ואי פירמן, באתר Soccerway ג'ואי פירמן, באתר WorldFootball.net ג'ואי פירמן, באתר National Football Teams ג'ואי פירמן, באתר FootballDatabase.eu Joey Veerman joins PSV from sc Heerenveen with immediate effect, www.psv.nl, ‏4 בינואר 2022 (באנגלית אמריקאית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ואי פירמן".
מאמון עבד אלחי

מאמון טארק עבד אלחי (ערבית: مامون طارق عبد الحي) הוא ראש עיריית טירה. עורך דין במקצועו. מאמון טארק עבד אלחי נולד ב־1971 לטארק עבד אלחי, לימים ראש מועצת טירה. למד משפטים באוניברסיטת תל אביב ובעל תואר שני מאוניברסיטת בר-אילן. נכנס לפוליטיקה המקומית בשנת 1998. אלחי נבחר לראשונה במסגרת רשימה עצמאית בבחירות לעירייה ב-2008 ברוב של 53.15%. בבחירות אלו התמודד כנגד ראש העירייה היוצא קאסם חליל שקיבל 38.02% מהקולות, וכנגד מוחמד מנצור שקיבל 8.83% מהקולות. בבחירות 2013 זכה ב-53.26% מהקולות כשהתמודד פעם נוספת מול מוחמד מנצור שקיבל 40.39% מהקולות ונגד קשוע עבד אלסאלם שקיבל 6.34% מהקולות. ב-2017 ירו אלמונים על ביתו. בבחירות 2018 קיבל אלחי 52.4% מהקולות, לאחר שהתמודד מול מוחמד מנצור שקיבל 46.66% מהקולות ונגד עומר סולטאן שקיבל 0.94% מהקולות. באוגוסט 2023 בראיון בעקבות רציחת מנכ"ל העירייה ד"ר עבד אלרחמן קשוע, סיפר כי בעבר הזהיר אותו מתנקש כי נשלח לחסל אותו. בעקבות הרצח גם נאם בהפגנה נגד הרפורמה המשפטית בתל אביב בקריאה לטיפול בתופעת האלימות בחברה הערבית ובביקורת על הממשלה המפלה את המגזר הערבי ובפרט על מדיניותו של השר לביטחון פנים איתמר בן גביר. בבחירות 2024 קיבל אלחי 41.45% מהקולות לאחר שהתמודד מול קאסם וסים שקיבל 38.64% מהקולות, עיראקי פאדי שקיבל 17.74% מהקולות וקאסם איברהים שקיבל 2.16% מהקולות. אלחי הוא בנו של טארק עבד אלחי, ששימש כראש עיריית טירה הראשון, מ-1973 ועד ל-1993. מדיה וקבצים בנושא מאמון עבד אלחי בוויקישיתוף מאמון עבד אלחי, ברשת החברתית פייסבוק מאמון עבד אלחי, ברשת החברתית אינסטגרם מאמון עבד אלחי, ברשת החברתית טיקטוק אמיתי גזית, ראיון | ראש עיריית טירה: "נגיד לצעירים שהלוקסוס של בנייה נמוכה נגמר", באתר כלכליסט, 19 במאי 2022 דיאא חאג' יחיא, "הממשלה רוצה שנשקע בדם כדי שנתחנן לביטחון": יום אחרי הרצח, בטירה מיואשים מתמיד, באתר הארץ, 22 באוגוסט 2023 זיו גולדפישר, ראש עיריית טירה מזהיר: האביב הערבי בדרך לישראל, באתר nrg‏, 9 בדצמבר 2012 אתר העירייה זיו גולדפישר, ראש עיריית טירה מזהיר: האביב הערבי בדרך לישראל, באתר nrg‏, 9 בדצמבר 2012 אמנון מרנדה, תוצאות האמת: סיבוב שני ברחובות וקריית שמונה, באתר ynet, 12 בנובמבר 2008 ילקוט הפרסומים 2008 באתר נבו ילקוט הפרסומים 2013 באתר נבו חסן שעלאן, ראשי הרשויות הערביות מתקשים להתמודד עם האלימות: "יודעים מי הנרצח הבא", באתר ynet, 14 במרץ 2021 ילקוט הפרסומים 2018 באתר נבו קרן נויבך, "ביקשו ממני לרצוח אותך": הווידוי של ראש עיריית טירה בשידור חי, באתר כאן – תאגיד השידור הישראלי, 27 באוגוסט 2023 נאום עו"ד מאמון עבד אל חי, ראש עיריית טירה, בקפלן, סרטון בערוץ "Restart Israel", באתר יוטיוב (אורך: 10:26) הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12170, התשפ"ד, 10 במרץ 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אה"מ ברמינגהאם (1913)

אה"מ ברמינגהאם הייתה האונייה המובילה של קבוצת ברמינגהאם של שלוש סיירות קלות מסדרת טאון שנבנו על ידי הצי המלכותי. הספינות האחיות שלה היו לואוסטופט ונוטינגהאם. שלוש הספינות היו כמעט זהות לקבוצה השלישית של ספינות מסדרת טאון, אך עם תותח 6 אינץ' (150 מילימטרים) נוסף על המצודה. ברמינגהאם, סיירת קלה בעלת שני מדחפים, נבנתה באלסוויק, הושקה ב-7 במאי 1913 והושלמה ב-30 בינואר 1914. היא הצטרפה לשייטת הסיירות הקלות הראשונה של הצי הגדול ב-1914, וביקרה בקיל ביוני אותה שנה. ב-9 באוגוסט 1914, היא הבחינה ב- U-15, שמנועיה כשלו והיא צפה על פני השטח בערפל כבד, ליד פייר אייל. הצוות של ברמינגהאם יכל לשמוע פטישים מתוך הצוללת מניסיונות תיקון, ולכן ירה עליה אך החטיא. כשהצוללת החלה לצלול, היא נגחה בה וחתכה אותה לשניים. U-15 ירדה למצולות עם כל אנשי צוותה, ההפסד הראשון של צוללת מפגיעת ספינת מלחמה של האויב. ברמינגהאם גם הטביעה באותה שנה שתי ספינות סוחר גרמניות והשתתפה בקרב מפרץ הלגולנד ב-28 באוגוסט, ובקרב שרטון דוגר בינואר 1915. בפברואר, היא הצטרפה לשייטת הסיירות הקלות השנייה, ותקפה צוללת ב-18 ביוני 1915 ללא הצלחה. היא גם השתתפה בקרב יוטלנד כחברה בשייטת הסיירות הקלות השנייה, במהלכה ספגה נזק שנגרם מתאונה במהלך ליל הקרב. לאחר מלחמת העולם הראשונה, היא שימשה ספינת דגל לשייטת הסיירות הקלות השישית בשנים 1919–1920, ולאחר מכן הועברה לנור בין השנים 1920–1922. לאחר מכן נשקל (עם שתי סיירות נוספות מסדרת טאון) להסיב אותה לשולת מוקשים, אך הרעיון לא נמשך. היא נכנסה לשירות מחדש בנובמבר 1923 לתחנת אפריקה עם שייטת הסיירות הקלות השישית כספינת הדגל, והחליפה את לואוסטופט. לאחר מכן המשיכה לשרת בתחנות זרות עד שנמכרה ב-1931. היא הגיעה למעגני Thos. W. Ward, בפמברוק דוק ב-12 במרץ באותה שנה ונגרטה. מדיה וקבצים בנושא אה"מ ברמינגהאם בוויקישיתוף U 15 - German and Austrian U-boats of World War One - Kaiserliche Marine - uboat.net, uboat.net
יוניברסל אייר

יוניברסל אייר (באנגלית: Universal Air) היא חברה לטיסות שכר מלטזית שבסיסה בנמל התעופה הבין-לאומי מלטה. החברה מפעילה טיסות שכר באגן הים התיכון. החברה מפעילה בנוסף קו טיסות פרטיות, טיסות מטען והטסות רפואיות. היא החלה לבצע טיסות החל משנת 2022, ופועלת מנמל התעופה הבין-לאומי מלטה, אשר מהווה נמל הבית של החברה. נכון לפברואר 2023 היא מחזיקה בצי של שלושה מטוסי DHC-8-100 בגיל ממוצע של 30.3 שנים. בנוסף מחזיקה החברה בצי מטוס מסוג לירג'ט 45. המטוסים אשר נמצאים בצי החברה נכון ל-2023: אתר האינטרנט הרשמי של יוניברסל אייר About Universal Air, אודות באתר החברה About, Universal Air Charter and Management Ltd. (באנגלית אמריקאית) Universal Air Fleet Details and History, www.planespotters.net Flightradar24, Universal Air ערך זה הוא קצרמר בנושא חברות תעופה. אתם מוזמנים לתרום לוויקיפדיה ולהרחיב אותו.
Perfect Day (חברה)

Perfect Day היא חברת הזנק בתחום טכנולוגיית המזון שבסיסה בברקלי (קליפורניה). החברה פיתחה תהליכי ייצור של חלבוני חלב, בעיקר קזאין ומי גבינה, באמצעות תסיסה מיקרוביוטית, במיוחד מפטריות בביוריאקטורים, במקום מיצוי מחלב פרה. שם החברה מבוסס על השיר Perfect Day של לו ריד. נכון ליוני 2022, Perfect Day היא החברה היחידה שמשווקת מוצרים המבוססים על תחליף לחלבוני חלב המיוצרים בפרמנטציה מדויקת. החברה נוסדה על ידי אישה דטאר (אנ') ושני יזמים נוספים בשנת 2014, בעזרת קרן הון סיכון שהעניקה להם מימון ראשוני וגישה למעבדת ביוטכנולוגיה. החברה נקראה בתחילה "מוּפְרִי" ("Muufri", משחק מילים על מוצרי חלב ללא חלב פרה) ובשנת 2016 הוחלף שם החברה ל-Perfect Day. החברה פיתחה מוצרי חלב צמחי, בהם גבינות ויוגורטים, שנמכרו ישירות לצרכנים. בשנת 2017 שינתה אסטרטגיה עסקית והפכה בעיקר לחברת B2B המספקת חלבונים מן הצומח ליצרני מזון, המשלבים אותם בפסי הייצור של מוצריהם, בהם מיונז, חטיפי חלבון, תרכובת מזון לתינוקות ועוגיות. במהלך השנים הורחב דירקטוריון החברה, ובין השאר הצטרפו אליו בוב אייגר, מנכ"ל חברת וולט דיסני, ונציג של טמסק אחזקות. החברה גייסה כספים למימון פעילותה ממקורות מגוונים, במספר סבבי גיוס. עד אוקטובר 2020 החברה גייסה כ-360 מיליון דולר. בשנת 2019 ייצרה החברה גלידה מן הצומח במהדורה מצומצמת בת 1,000 אריזות של 3 ליטר, שנמכרו דרך אתר האינטרנט של החברה במחיר של 60 דולר ליחידה. המלאי אזל בתוך מספר שעות. החל משנת 2020 החברה משווקת את מוצריה באמצעות חברת Urgent, בהם מותג הגלידה הטבעונית "Brave Robot". מנובמבר 2020 יצרניות גלידה נוספות בארצות הברית החלו לייצר גלידה טבעונית בשילוב רכיבים של Perfect Day, בהן החברות Graeter's ו-Smitten. בספטמבר 2021 החלה Perfect Day לשווק גבינת שמנת מן הצומח בשם "Modern Kitchen" וכן אבקת חלבון טבעונית המיועדת לספורטאים בשם "California Performance". בשנת 2022 החל להימכר משקה חלב צמחי בשם "Bored Cow" בטעמי שוקולד, וניל ותות שדה, על בסיס רכיבי חלבון של Perfect Day. הפקת חלבוני מי גבינה וקזאין ממקור צמחי מתבצעת באמצעות תהליכי הנדסת ביוטכנולוגיה שבהם נעשה ריצוף DNA במיקרוביוטה כך שתרביות החיידקים מייצרות חלבונים הדומים ככל האפשר לחלבוני חלב, תוך שימוש ב-DNA רקומביננטי. תרביות החיידקים גדלות במכלי תסיסה על מצע פחממתי מן הצומח, כגון סירופ תירס. החלבון שנוצר מופרד מתרבית התאים ומיובש לאבקה. לאחר מכן משלבים אותו בתהליכי ייצור מזון המכילים בדרך כלל חלבוני חלב פרה. ייצור חלבונים באמצעות DNA רקומביננטי מקובל בתעשיית המזון, בין השאר לייצור אנזים הגבנה והם. מספר חברות הזנק משתמשות בתהליכים דומים לייצור חלבוני חלב, בהן חברת New Culture מניו זילנד, Formo מגרמניה ורימילק מישראל. אתר האינטרנט הרשמי של Perfect Day (באנגלית) These Vegan Dairy Products Are Made From Milk–There Just Aren’t Any Cows Involved, "Fast Company", ‏18 באוגוסט 2016 (באנגלית). שגב נוה טסה, חלב נטול חלב, במדור "מדע במבט-על" באתר של מכון דוידסון לחינוך מדעי, 2 ביוני 2022. הכירו את הסטארט-אפ שמפתח מוצרי חלב, אבל לא מפרות, באתר פורבס ישראל, ‏14 בינואר 2019. Disney's Bob Iger to join board of animal-free dairy maker Perfect Day, רויטרס, ‏21 באוקטובר 2020 (באנגלית). אסף אביר, המהפכה כבר כאן: שורה של מוצרי מזון פורצי דרך יצאו לשוק, באתר כלכליסט, 1 באוקטובר 2020. אסף גלעד, ‏משווי של 30 מיליון דולר ל-450 מיליון בשנתיים: זה הסטארט-אפ המבטיח של גולשי אתר גלובס, באתר גלובס, 12 בדצמבר 2022.
גורפריט סינג סנדהו

גורפריט סינג סנדהו (בפנג'אבי: ਗੁਰਪ੍ਰੀਤ ਸਿੰਘ ਸੰਧੂ; נולד ב-3 בפברואר 1992) הוא כדורגלן הודי המשחק בעמדת השוער בבנגלור. סנדהו נולד במוהאלי שבפנג'אב, הודו למשפחה ממוצא סיקי-ג'אטי. גורפריט החל את משחק הכדורגל בגיל שמונה והצטרף לאקדמיית הכדורגל סנט סטפן. בשנת 2009 הצטרף לקבוצת הנוער של מזרח בנגל מה-I-League. בשנת 2010, גורפריט חתם על חוזה בקבוצה הבוגרת ושיחק 5 משחקים בעונה הראשונה שלו. בעונת 2010/2011 הושאל לפליאן ארווס, אך לא רשם הופעות בקבוצה. עונה לאחר מכן הפך לשוער הראשון של הקבוצה. ב-6 במרץ 2012 הוא ערך את הופעת הבכורה שלו בזירה היבשתית בהפסד 1-0 לאל-אורובה במסגרת גביע ה-AFC. ב-15 באוגוסט 2014 סנדהו חתם בסטאבק מליגת העל הנורווגית. ב-18 בינואר 2015 ערך את הופעת הבכורה שלו במועדון במשחק ידידות בו ניצחה סטאבק 1-4 את פולו מהליגה השנייה. במאי 2016 ערך את הופעת הבכורה שלו בליגה בניצחון 0-5 נגד סטארט ובכך הפך לכדורגלן ההודי הראשון שמשחק בליגה אירופית בכירה. ב-30 ביוני 2016 סנדהו לקח חלק במשחק נגד קונה'ס קוואי נומאדס הוולשית במסגרת מוקדמות הליגה האירופית ובכך רשם ציון דרך נוסף כאשר הפך להודי הראשון שהשתתף במשחק במפעל אירופי. באוגוסט 2017 חתם בבנגלור. ב-23 באוגוסט ערך את הופעת הבכורה שלו בקבוצה בניצחון 0-2 נגד 25 באפריל במסגרת גביע ה-AFC. את הופעת הבכורה שלו בליגה ערך נגד מומבאי סיטי. ב-13 במרץ 2018 האריך את חוזהו בקבוצה עד לשנת 2023. בעונת 2018/2019 זכה באליפות הראשונה בקריירה שלו אחרי ניצחון במשחק הגמר 0-1 נגד גואה. סנדהו שיחק בצעירותו בנבחרות הצעירות של הודו. ב-25 במרץ 2011 ערך את הופעת הבכורה שלו בנבחרת הבוגרת בתיקו 1-1 נגד טורקמניסטן. בקמפיין מוקדמות מונדיאל 2018 סנדהו הפך לשוער הראשון של הנבחרת. ב-10 בספטמבר 2019 היה איש המשחק בתיקו 0-0 נגד קטר כאשר רשם 11 הצלות, כאשר סרט הקפטן על זרועו. נכלל בסגל נבחרת הודו לטורניר גביע אסיה 2023. מזרח בנגל גביע הפדרציה: 2012 הסופר קאפ ההודי: 2011 ליגת הכדורגל של קולקטה: 2011, 2012/2013, 2013/2014 מגן ההתאחדות ההודית: 2012 בנגלור ליגת העל ההודית: 2018/2019 גביע הסופר הירו: 2018 גביע דוראנד: 2022 נבחרת הודו גביע דרום אסיה: 2011, 2015, 2021, 2023 הגביע הבין-יבשתי: 2018, 2023 הגביע התלת-לאומי: 2023 אישיים תואר ארג'ונה: 2019 כפפת הזהב בליגת העל ההודית: 2018/2019, 2019/2020 כפפת הזהב בגביע התלת-לאומי: 2023 מדיה וקבצים בנושא גורפריט סינג סנדהו בוויקישיתוף גורפריט סינג סנדהו, ברשת החברתית אקס (טוויטר) גורפריט סינג סנדהו, באתר Transfermarkt גורפריט סינג סנדהו, באתר Soccerway גורפריט סינג סנדהו, באתר WorldFootball.net גורפריט סינג סנדהו, באתר National Football Teams גורפריט סינג סנדהו, באתר FootballDatabase.eu גורפריט סינג סנדהו, באתר ESPN India's 26-member squad for AFC Asian Cup Qatar 2023 announced באתר פדרציית הכדורגל ההודית, 30 בדצמבר 2023 (באנגלית)
תקן ביקורת 315

תקן ביקורת 315 – הבנה של הגוף המבוקר וסביבתו, והערכת הסיכונים המתייחסים להצגה מוטעית מהותית הוא תקן ביקורת שפורסם על ידי לשכת רואי החשבון בישראל ועוסק בנושאים של הבנת הגוף המבוקר (כולל הבקרה הפנימית שלו) וסביבתו העסקית בעת עריכת הדוחות הכספיים של אותו גוף. בהתאם לכך, התקן קובע כי על רואה החשבון המבקר להשיג הבנה של הגוף המבוקר ושל הסביבה העסקית בה הוא פועל. תקן זה הוא תקן יחסית ארוך וחשוב מכיוון שהבנה של הפעילות העסקית המבוקר ושל התנהלותו העסקית (כולל בקרות פנימיות) מאפשרת לרואה החשבון להציג את הפעילות הכלכלית של המבוקר בצורה נכונה בדוח הכספי. כמו כן ובעקבות כך, על רואה החשבון לבחון את הסיכונים להצגה מוטעית מהותית בדוחות הכספיים- אילו תהליכים ובקרות בחברה הם בעלי פוטנציאל לעיוותים ואי דיוקים בדוחות הכספיים. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס על בעיקר יל תקן ביקורת 93 (שפורסם בשנת 2006). כמו כן, תקן זה מבוסס על תקן ביקורת בינלאומי ISA 315 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 315, באתר לשכת רואי החשבון תקן ביקורת 93, באתר לשכת רואי החשבון תקן ISA 315 באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אורליאן אנגיאמבה

אורליאן אנגיאמבה (בצרפתית: Aurélien Nguiamba; נולד ב-18 בינואר 1999 בקולמר שבצרפת) הוא כדורגלן צרפתי המשחק בעמדת הקשר האחורי בקבוצת ספציה מהסרייה ב'. אנגיאמבה גדל במחלקות הנוער של קולמר ונאנסי. בשנת 2016 החל לשחק בקבוצת המילואים של נאנסי. בשנת 2018 החל לשחק בקבוצה הבוגרת של המועדון במסגרת ליגת המשנה הצרפתית, ובסך הכל ערך 33 הופעות ליגה במדי הקבוצה. ב-9 בינואר 2020 הושאל אנגיאמבה לגזלק אז'אקסיו מליגת הצרפתית השלישית. הוא ערך שמונה הופעות ליגה במדי המועדון, בהן הבקיע שני שערים. ב-28 בספטמבר 2021 חתם אנגיאמבה בספציה מהסרייה א'. ב-16 בדצמבר ערך את הופעת הבכורה שלו במועדון, בהפסד 2-0 ללצ'ה במסגרת הסיבוב השני של קופה איטליה לעונת 2021/2022. ב-7 בפברואר 2022 ערך את הופעת הבכורה שלו בליגה, בתיקו 2-2 נגד סלרניטנה במסגרת המחזור ה-24 לעונת 2021/2022. ב-13 בינואר 2023 הושאל אנגיאמבה ליאגלוניה ביאליסטוק מליגת העל הפולנית עד לתום עונת 2022/2023. הוא ערך 11 הופעות ליגה במהלך תקופת ההשאלה. אורליאן אנגיאמבה, באתר Transfermarkt אורליאן אנגיאמבה, באתר Soccerway אורליאן אנגיאמבה, באתר WorldFootball.net אורליאן אנגיאמבה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורליאן אנגיאמבה".
צ'אנדריאן 3

צ'אנדריאן 3 (בסנסקריט चंद्रयान-१; מילולית - רכב הירח 3) היא גשושית הודית לחקר הירח ששוגרה על ידי הארגון ההודי לחקר החלל (ISRO) ב-14 ביולי 2023 ונחתה בהצלחה ליד הקוטב הדרומי של הירח (אנ') ב-23 באוגוסט 2023. הנחיתה היא נקודת ציון חשובה בתוכנית המחקר ההודית, שכן זו הפעם הראשונה שהודו הנחיתה גשושית מסוג נחתת על גוף שמימי והיא המדינה הרביעית בעולם שמשלימה משימה כזו, לאחר ברית המועצות, ארצות הברית וסין. מטרות המשימה, כפי שפורסמו, היו: נחיתה רכה על פני הירח. הדגמה של יכולות התנועה של הרובר. תצפית באתר ועריכת ניסויים בחומרים הזמינים על פני הירח כדי לחקור את הרכב הירח. צ'נדריאן 1 סלן צ'אנג-אה 1 LCROSS אתר האינטרנט הרשמי של צ'אנדריאן 3 (באנגלית) אתר האינטרנט הרשמי של צ'אנדריאן 3 (בהינדי) ירון דרוקמן, סוכנויות הידיעות, הודו עשתה היסטוריה על הירח: נחיתה ראשונה בקוטב הדרומי, באתר ynet, 23 באוגוסט 2023 צ'אנדריאן-3 הצליחה לנחות נחיתה רכה על הירח והודו חוגגת, באתר סוכנות החלל הישראלית, 20 באוגוסט 2023
ויילי ניקל

ג'ורג' וילמארת ויילי ניקל השלישי (באנגלית: George Wilmarth "Wiley" Nickel III; נולד ב-23 בנובמבר 1975) הוא עורך דין ופוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-13 של קרוליינה הצפונית מאז 2023. ניקל, חבר המפלגה הדמוקרטית, כיהן כחבר בסנאט של צפון קרוליינה מטעם המחוז ה-16 מ-2019 עד 2023. ניקל נולד וגדל בעמק סן חואקין שבקליפורניה. לאחר שסיים את לימודיו בבית הספר פרנסיס וו. פרקר בשיקגו, הוא קיבל תואר ראשון במדעי המדינה וממשל מאוניברסיטת טוליין, ותואר דוקטור למשפטים מבית הספר למשפטים של אוניברסיטת פפרדין. ניקל עבד עבור סגן הנשיא אל גור בין השנים 1996 ל-2001. מאוחר יותר עבד ניקל בקמפיין הנשיאותי של ברק אובמה ב-2008 וכיהן בצוות הקדמה הלאומי של הבית הלבן מ-2008 עד 2012. הוא חבר באיגוד בוגרי אובמה והיה חלק מהגל הראשון של אישורים פוליטיים של אובמה ב-2018. אובמה תמך בשישה מועמדים בצפון קרוליינה, כולל ניקל, באוגוסט 2018. ניקל התמודד במחוז הסנאט ה-12 של קליפורניה ב-2006 נגד הרפובליקני המכהן ג'ף דנהאם. הוא כונה "דמוקרט מתון" והמירוץ נתפס כתחרותי. הוא הוציא 250,000 דולר על פרסומות, בעיקר ממומנות על ידי הלוואות אישיות, כאשר רבות מהן שודרו בשוק התקשורת של סקרמנטו למרות שהמחוז נמצא באזור מודסטו. הוא הפסיד בבחירות הכלליות לדנהאם ביחס של 60%-40%. לאחר שעבר להתגורר בקרוליינה הצפונית ב-2009, ניקל נבחר לראשונה לייצג את מחוז הסנאט ה-16 עם למעלה מ-65% מהקולות ב-6 בנובמבר 2018. ניקל התמודד לבחירה מחדש בשנת 2020, והביס את המועמד הרפובליקני וויל מארש עם 65.6% מהקולות. ניקל התמודד לקונגרס של ארצות הברית מטעם מחוז הקונגרס ה-13 של צפון קרוליינה. המחוז מכסה את דרום מחוז ווייק, כל מחוז ג'ונסטון וחלקים ממחוזות וויין והרנט. ניקל זכה במועמדות הדמוקרטית. הוא הוסיף וניצח את בו היינס, המועמד הרפובליקני, בבחירות הכלליות ב-8 בנובמבר. ניקל תומך בזכות להפלה ובעד לקדם את פסק דין רו נגד וייד כחוק פדרלי. ניקל מתגורר בקרי עם אשתו, קרוליין, ושני ילדיהם. ניקל הוא בן דוד שני של הפרשן השמרן טאקר קרלסון. מדיה וקבצים בנושא ויילי ניקל בוויקישיתוף אתר האינטרנט הרשמי של ווילי ניקל בבית הנבחרים האמריקאי (באנגלית) ויילי ניקל, באתר המדריך הביוגרפי של הקונגרס של ארצות הברית (באנגלית) State Senator Wiley Nickel first to announce for Congress to replace Price, Carolina Journal -, ‏18 באוקטובר 2021 (באנגלית אמריקאית) Obama endorses 81 candidates, 6 in NC for November vote, spectrumlocalnews.com (באנגלית) idmloco, With few hot races, Nickel looks for infusion of party cash, Capitol Weekly, ‏10 באוגוסט 2006 (באנגלית אמריקאית) Nickel wins North Carolina US House seat over GOP's Hines, AP News, ‏11 בספטמבר 2022 (באנגלית) Clayton Henkel, NC Newsline May 5, 2022, ‘I have never known a world in which we didn't have the right to choose.’, NC Newsline (באנגלית אמריקאית)
שייטת אוניות המערכה הראשונה (האימפריה הגרמנית)

שייטת אוניות המערכה הראשונה הייתה יחידה של הצי הקיסרי הגרמני לפני ובמהלך מלחמת העולם הראשונה. בהיותה חלק מצי הים הפתוח, השייטת פעלה לאורך כל המלחמה, כולל קרב יוטלנד ב-31 במאי – 1 ביוני 1916, שם היא היוותה את מרכז הטור הגרמני.
קבוצת הסיור הראשונה

קבוצת הסיור הראשונה (בגרמנית: I. Aufklärungsgruppe) הייתה יחידת סיור מיוחדת בתוך הצי הקיסרי הגרמני. על היחידה פיקד האדמירל פרנץ פון היפר במהלך מלחמת העולם הראשונה. קבוצת הסיור I הייתה אחת היחידות הפעילות ביותר בצי הים הפתוח במהלך המלחמה; היחידה השתתפה בכל מבצע צי גדול בים הצפוני, כולל בקרבות שרטון דוגר ויוטלנד. היחידה השתתפה גם בפעולה מוגבלת בים הבלטי, כולל קרב מפרץ ריגה. פון דר טאן הייתה סיירת המערכה הראשונה שהוקצתה לקבוצת הסיור I. האונייה הצטרפה ליחידה ב-8 במאי 1911. ב-30 בספטמבר הוכנסה מולטקה לקבוצת הסיור I, והחליפה את הסיירת המשוריינת הישנה רון. זיידליץ הצטרפה ליחידה לאחר שנכנסה לשירות ב-22 במאי 1913. בליכר צורפה ליחידה מאוגוסט 1914. דרפלינגר הייתה אמורה להיות מוקצית ליחידה עד סוף אוקטובר 1914, אך נזקי הטורבינה עיכבו את הספינה מלהצטרף לקבוצת הסיור I עד 16 בנובמבר של אותה שנה. האחות של דרפלינגר, ליצו, הצטרפה ליחידה ב-20 במרץ 1916. סיירת המערכה השלישית מסדרת דרפלינגר, והספינה האחרונה שהצטרפה לקבוצת הסיור I, הינדנבורג, הוקצתה ליחידה ב-6 בנובמבר 1917. מתוך שבעת סיירות המערכה שנבנו על ידי הצי הקיסרי הגרמני, רק גבן לא צורפה לקבוצת הסיור I, שכן היא הפכה לספינת הדגל של פלגת הים התיכון באוקטובר 1912. לקראת פעולת הצי בתאריכים 18–19 באוגוסט 1916, קבוצת הסיור הראשונה הייתה אמורה להפגיז את עיירת החוף סנדרלנד, אך רק שתי סיירות מערכה גרמניות נותרו עדיין במצב קרבי (מולטקה ופון דר טאן), כך שהוקצו לקבוצה שלוש דרדנוטים לצורך המבצע: מארקגראף, גרוסר קורפירסט והאונייה החדשה שנכנסה לשירות, באיירן. קבוצת הסיור I הייתה אחת היחידות הפעילות ביותר בצי הים הפתוח במהלך מלחמת העולם הראשונה. הספינות שימשו מספר פעמים בניסיונות לפתות חלק מהצי הגדול הבריטי, וכך ניתן יהיה להביס אותו על ידי כל הספינות של צי הקרב הגרמני. כמה מהמבצעים הללו קראו לספינות של קבוצת הסיור I להפגיז את החוף האנגלי; אלה כללו את הפשיטה על ירמות', הפשיטה על סקרבורו, הרטליפול וויטבי, והפגזת ירמות' ולואוסטופט. היחידה השתתפה גם בפשיטות נגד כוחות הצי הבריטי, כולל המבצעים שהביאו לקרב שרטון דוגר ולקרב יוטלנד.